edisnord/MILQA-question-generation huggingface dataset:
qgen: title: Lillafüredi Palotaszálló context: Az országúti közlekedést a Miskolc–Lillafüred–Eger közötti út megépítésével kívánták megoldani, bár a szálloda építési költségei között ez a beruházás nem szerepelt. Ennek ellenére 1930-ra az útból, Miskolc határától a Szinva forrásáig már 13 kilométer elkészült. Az 1926-os miniszterelnöki látogatás során a helyi sajtó szerint „…nagy figyelemmel szemlélték az elkészült útszakaszt, amely tudvalevőleg kiindulópontja lesz a Lillafüred–Eger között tervezett nemzetközi autóverseny-pályának”. Az út építési vonalán egy újabb alagút nyitására is szükség volt. A Diósgyőr–Lillafüred utat az amerikai Warren Brothers Road Building Comp. építette (ezért nevezték az utat warenit-útnak, de a helyiek gyakran „gumiút” néven emlegették) titkos összetételű anyagból, akkoriban rendkívül korszerűnek számító technológiával. Az út egy négyzetmétere 12,20 pengőbe került. A cég 12 éves jótállást vállalt az útra. A beruházás forrása nagy valószínűséggel a Speyer-kölcsön volt. Az amerikai út évtizedekig jó állapotban maradt, több mint valószínű, hogy a mai út alapját is ez adja.

Kérdések:
Mi a Speyer-kölcsön?
Mi biztosította az anyagi forrást a Diósgyőr-Lillafüred között megépült úthoz?
Mennyi a közút hossza Miskolc határától a Szinva forrásáig?
Ki volt a magyar miniszterelnök 1926-ban?
Sajtóértesülések szerint hová terveztek nemzetközi autóverseny-pályát a Palotaszálló környékén?
Melyik cég építette a Diósgyőrt Lillafüreddel összekötő utat?
Miért hívták "gumiútnak"  a Diósgyőr–Lillafüred utat?
Valóban gumiból készült a Diósgyőrt Lillafüreddel összekötő út?
Miért ment a miniszterelnök 1926-ban Lillafüredre?
Hány alagút van a Miskolc–Lillafüred–Eger közötti úton?
qgen: title: Lillafüredi Palotaszálló context: A Palotaszálló közelében, a vele szemben lévő sziklában a két világháború között alakították ki a létesítményt. A szálló építése, hatalmas földmunkák, alagutak robbantása közepette viszonylag kis feltűnéssel lehetett több emeletnyi helyiségrendszert kialakítani a hegy gyomrában. Ez talán magyarázatot adhat a Palotaszálló építésének horribilis költségére is.. A Palotaszálló építésének amiről az is elterjedt, hogy óvóhelynek épült, valójában légvédelmi célokat ellátó katonai objektum volt. A Palotaszálló építésekor a csehszlovák kémszolgálat kitüntetett figyelemmel kísérte az itt folyó munkálatokat, de a helyi Reggeli Hírlap 1930. márciusi beszámolójában visszautasította a vádakat, szerinte „… a cseh kémek a Palotaszálló függőkertjeit rémlátomásukban erődítménynek nézték, … a tervrajzát is megszerezték”. Az észrevételeket természetesen hivatalosan is visszautasították, mivel a trianoni döntés értelmében Magyarországra komoly katonai jellegű korlátozó feltételeket is kényszerítettek. A Palotaszállóval való földalatti összekötő alagutat vízbetörés miatt nem fejezték be.

Kérdések:
Drága volt-e a Palotaszálló építése?
Milyen létestmény a "Szikla"?
Miért nem készült el a "Szikla" és a Palotaszálló közötti alagút?
Mi volt a neve a Palotaszállóval szemközi sziklában kialakított létesítménynek?
Mikor épült a "Szikla"?
Pontosan hány szintes volt a "Szikla"?
qgen: title: Lillafüredi Palotaszálló context: A lillafüredi pisztrángtelep valójában a Garadna völgyében fekszik, néhány kilométerre Lillafüredtől. 1932-ben építették, mert a Hámori-tó pisztrángállományának nagy része elpusztult. Herman Ottó már 1906-ban javasolta a Szinva völgyében a pisztrángtenyésztés meghonosítását, de ez akkor nem valósult meg. A Magyar Királyi Erdőigazgatóság 1932 őszén kezdte meg az építkezést, és négy tó készült a Garadna partján. A telepítés 1933 tavaszán kezdődött. A telep első vezetője Vásárhelyi István volt, utána 1983-ban került vissza a szakértelem a pisztrángtelepre. Napjainkban nagy forgalmú halsütöde is működik a telepen.

Kérdések:
Milyen messze esik a pisztrángtelep Lillafüredtől?
Voltak-e pisztrángok a Hámori-tóban?
Működik-e napjainkban a pisztrángelep Lillafüreden?
Hány tóból áll a lillafüredi pisztrángtelep?
Mit okozott a szakértelem hiánya a lillafüredi pisztrángtelepen?
Miért nem a Szinva völgyében létesítettek pisztrángtelepet?
qgen: title: Lillafüredi Palotaszálló context: A lillafüredi Palotaszálló újdonsága és látványa hamar megmozgatta a filmkészítők fantáziáját is, és részben itt forgatták a ma is népszerű Meseautó (1934) című filmet, a kor legismertebb magyar színészeinek közreműködésével (a film 2000-es felújítása nem Lillafüredre viszi el a történetet). A Palotaszálló „szerepelt” még a Magyar vándor (2004) és A miskolci boniésklájd (2004) című filmekben is. A Palotaszálló című szocialista operettet nem vitték filmre, a Fővárosi Operettszínházban játszották 1951-ben – sokszerzős darabként (Bródy Tamás, Kerekes János, Mérai Tibor, Békeffi István, Kellér Dezső, Romhányi József, Szenes Iván, Várnai Zseni). A lillafüredi Palotaszálló az egyik, kevésbé lényeges helyszíne Kondor Vilmos magyar író Budapest noir című bűnügyi regényének.

Kérdések:
Hol forgatták a Meseautó című filmet?
Milyen mű kapta a címét a Palotaszállóról?
Mikor készült a Meseautó című film?
Hány évvel a forgatása után újították fel a Meseautó című filmet?
Milyen helyszínek jelennek meg Lillafüreden kívül a Meseautó című filmben?
Ki a főszereplője a Meseautó című filmnek?
qgen: title: Linux context: A Linux operációs rendszer, a szabad szoftverek és a nyílt forráskódú programok egyik legismertebb példája.
A „Linux” elnevezés szigorú értelemben véve a Linux-rendszermagot jelenti, amelyet Linus Torvalds kezdett el fejleszteni 1991-ben. A köznyelvben mégis gyakran a teljes Unix-szerű operációs rendszerre utalnak vele, amely a Linux-rendszermagra és az 1983-ban, Richard Matthew Stallman vezetésével indult GNU projekt keretében született alapprogramokra épül. A Linux pontosabb neve ebben az értelemben GNU/Linux.
A „Linux” kifejezést használják Linux-disztribúciókra (terjesztések) is, ám ilyenkor általában a disztribúció nevét is hozzáteszik. Egy-egy disztribúció olyan összeállítás, amely az alaprendszeren túl bizonyos szempontok alapján összeválogatott és testre szabott programokat tartalmaz.

Kérdések:
Mikor kezdték el fejleszteni a Linuxot?
Mik a Linux operációs rendszer alapjai?
Ki találta föl a Linuxot?
Mi az a Linux?
Mi a Linux pontos neve?
Mi az a Linux-disztibúció?
A Linux nyílt forráskódú?
Hogy mondják a disztribúciót magyarul?
Linus Torvalds milyen nemzetiségű?
Linus Torvalds él még?
Miért kezdett bele Stallman a GNU-projektbe?
Ki vezette a GNU-projektet?
Mi az az Unix?
Mit jelent az, hogy egy szoftver szabad?
qgen: title: Linux context: A Linux a szerverek és személyi számítógépek mellett – elsősorban nyíltságának köszönhetően – megtalálható sok összetett elektronikus eszközben, így hálózati eszközökben (például routerek), hordozható eszközökben (például mobiltelefonok, okostelefonok, PDA-k, hordozható hanglejátszók, órák), háztartási gépekben, szórakoztató elektronikai berendezésekben (például asztali DVD-lejátszók, videójáték-konzolok, set-top-boxok) is. Bizonyos területeken (például webszerverek, szuperszámítógépek esetében) a legmeghatározóbb operációs rendszernek számít, ám az utóbbi években személyi számítógépekre (asztali gépek, hordozható gépek) is egyre szélesebb körben telepítenek valamilyen Linux disztribúciót. Az egyre szélesebb elterjedtség köszönhető részben az Ubuntunak, részben pedig a netbookok elterjedésének.

Kérdések:
Milyen eszközök használnak Linuxot?
Van Linux okostelefonra?
Milyen területeken számít a Linux a legmeghatározóbb operációs rendszernek?
Milyen hordozható elektronikus eszközök léteznek?
Melyik a legnépszerűbb Linux-disztribúció személyi számítógépekre?
Mi az a netbook?
Mire használják a PDA-kat?
Kinek van szuperszámítógépe?
qgen: title: Linux context: A szakemberek természetesen megkísérelték a UNIX előnyeit átültetni az olcsóbb PC-re. Az egyik ilyen próbálkozás 1987-ben a MINIX volt, megalkotója Andrew S. Tanenbaum Hollandiában élő, USA állampolgárságú professzor és kernelszakértő. A MINIX fejlesztése a nulláról kezdődött, azaz készítője nem egy meglevő operációs rendszert használt fel alapjául. Tanenbaum a rendszert oktatási céllal írta, azt szerette volna, ha tanítványai ezen a MINIX-en tanulják meg az operációs rendszerek működésének, felépítésének alapjait. A MINIX rendszert az Intel 8086 mikroprocesszoraira fejlesztette, amelyek abban az időben elárasztották a világ számítástechnikai piacát.
A MINIX nem volt kimagaslóan jó operációs rendszer, de elvitathatatlan előnye, hogy nyílt volt a forráskódja. Bárki, aki megvásárolta Tanenbaum Operációs rendszerek című könyvét, hozzájuthatott a mintegy 12 000 sor MINIX kódhoz (a könyv második kiadásakor már több mint 27 000 sor), amely egy működő operációs rendszer forráskódja volt.

Kérdések:
Hol él Tanenbaum?
Mi Tanenbaum állampolgársága?
Mikor jött létre a MINIX?
Milyen célból született meg a MINIX?
Milyen operációs rendszer alapján készült a MINIX?
Milyen mikroprocesszorokra fejlesztették a MINIX-et?
Mikor lettek elérhetők az Intel 8086 mikroprocesszorok?
A MINIX jó operációs rendszer?
Ki írta az Operációs rendszerek című könyvet?
Hány soros a MINIX kódja?
Hány sorral bővítették ki a MINIX kódját az Operációs rendszerek második kiadásában?
Mi a MINIX előnye?
Mit csinál egy kernelszakértő?
Milyen intézményben tanított Tanenbaum?
Taneubaum él még?
Melyik évben jöttek ki az Intel 8086-os mikroprocesszorai?
Mikor jelent meg az Operációs rendszerek Tanenbaumtól?
A MINIX szó egy rövidítés?
qgen: title: Linux context: Ez volt az első alkalom, hogy a nagyközönség elolvashatta egy operációs rendszer forrását, hiszen a többi rendszer forráskódját a gyártók szigorúan védelmezték a nyilvánosságtól. Tanenbaum munkájának köszönhetően programozók és egyetemisták tömegei tanulmányozhatták a MINIX operációs rendszerek működését. Ennek hatására ugrásszerűen megnőtt a téma népszerűsége, egyre-másra alakultak olyan levelezési listák, ahol az érdeklődők az operációs rendszerek készítésének kérdéseiről beszélgethettek. Az egyik olvasó Linus Torvalds, svéd nemzetiségű finn egyetemista volt.

Kérdések:
Kinek köszönhető, hogy létrejött az első nyílt forrráskódú operációs rendszer?
Kit érdekelt a MINIX operációs rendszerek működése?
Miben nyújtott újdonságot a MINIX?
Milyen levelezőlisták létrejöttét inspirálta a MINIX?
Mivel foglalkozott Linus Torvalds, amikor felkeltette figyelmét a MINIX?
Hol járt egyetemre Linus Torvalds?
Hogy hívták a MINIX-szel foglalkozó levelezőlistákat?
Ki volt a MINIX levelezőlisták leghíresebb olvasója?
qgen: title: Linux context: A „Linux” valójában csupán a kernel (rendszermag) neve. A Linux kernelen alapuló rendszerek szinte minden esetben a GNU projekt által fejlesztett alapprogramokat használják (mint például az operációs rendszer alapkönyvtára, a „libc”, vagy az alapvető Unix/Linux programok, mint például a „echo” vagy az „ls”).
A Linux operációs rendszer tehát leggyakrabban a Linux kernelből valamint a GNU rendszerkönyvtárakból és rendszerprogramokból áll. Stallman szerint ezért az operációs rendszer helyes elnevezése „GNU/Linux operációs rendszer”. Bár ennek jogosságával kevesen vitáznak, a köznyelvben elterjedt a Linux elnevezés.

Kérdések:
Hogy mondják magyarul azt, hogy kernel?
Milyen alapprogramokat használnak a Linux rendszermagon alapuló rendszerek?
Mi az a „libc”?
Milyen Linux-programok léteznek?
Mik a Linux operációs rendszer részei?
Mi a GNU/LINUX operációs rendszer elterjedt neve?
Ki az a Stallman?
Mi az az Unix?
Az operációs rendszerek alapkönyvtára mire jó?
qgen: title: Linux context: Az FSF alapítvány azokat a Linux disztribúciókat, amelyek GNU programokat használnak GNU variánsoknak nevezik, és azt kérik, hogy ezekre az operációs rendszerekre GNU/Linux- vagy Linux alapú GNU rendszer névvel utaljanak. Ennek ellenére nem csak a nagyközönség nevezi egyszerűen Linuxnak a rendszert, hanem a nagy és jelentős Linux disztribútorok is (pl.: SuSE Linux). Van azonban néhány disztribúció akik a GNU/Linux elnevezést használják, ezek közül talán a legjelentősebb a Debian GNU/Linux. A lelkes szakértői berkeken kívül azonban szinte senki nem használja a GNU/Linux kifejezést. Ráadásul arról is megoszlik a vélemény, hogy egyáltalán helyes-e ez az elnevezés. Linus Torvalds például elhatárolódik a GNU/Linux kifejezéstől, mivel a Linux nem egy GNU projekt.

Kérdések:
Mit kér az FSF, hogyan utaljanak az emberek a GNU programokat használó Linux-disztribúciókra?
Kik mennek szembe az FSF alapítvány arra vonatkozó kérésével, hogy a GNU-t használó Linux-disztribúciókat GNU/Linuxnak vagy Linux alapú GNU rendszernek hívják?
A Debian a GNU/Linux elnevezést használja?
Linus Torvalds mit gondol arról a véleményről, hogy a GNU-t használó rendszerekre a GNU/Linux elnevezést kéne használni?
Milyen célból jött létre az FSF alapítvány?
Minek a rövidítése az FSF?
Miről kapta a nevét a Debian disztribúció?
Miért határolódik el Linus Torvalds a GNU/Linux kifejezéstől?
qgen: title: Linux context: A Linux kernel a Linux operációs rendszer magja. Unix-szerű, monolitikus kernel, melyet Linus Torvalds informatikus alkotott meg 1991-ben, azóta egy csoport fejleszti a világ minden tájáról. Eredetileg az Intel 386-os processzorára fejlesztette, hogy tanulmányozhassa az akkoriban újdonságnak számító 386 védett üzemmódját, de később számos más architektúrára is kiterjesztették. Jelenleg a következő géptípusokon érhető el:
Alpha AXP
Sun SPARC
Motorola 68000
PowerPC
ARM architektúra
Hitachi SuperH
IBM S/390
System z9
MIPS
HP PA-RISC
Intel IA-64
Intel x86
AMD x86-64
AXIS CRIS
Renesas M32R
Atmel AVR32
Renesas H8/300
NEC V850
Tensilica Xtensa
Analog Devices BlackfinA legtöbb támogatott architektúra 32 és 64 bites változata is natívan támogatott, amennyiben az létezik.
Alapvetően C nyelven íródott. Forráskódja szabad szoftver, jelenleg GNU GPL v2 licenc alatt adják ki.

Kérdések:
Mikor hozta létre Linus Torvalds a Linux-kernelt?
Melyik operációs rendszerre hasonlít a Linux-kernel?
Jelenleg hol élnek a Linux fejlesztői?
A Linux-kernel monolitikus?
Linus Torvalds milyen processzorra fejlesztette a Linuxot?
Linus Torvalds miért az Inter 386-os processzorára fejlesztette a Linuxot?
Milyen nyelven írta Linus Torvalds a Linux kódját?
Milyen licenc alatt adják ki a Linux forráskódját?
Linus Torvalds informatikus?
Milyen linken található meg a Linux forráskódja?
Mit jelent, hogy egy processzornak van védett üzemmódja?
Melyik évben jött ki az Intel 386-os processzora?
Mit jelent az, hogy a Linux egy géptípus 32 bites változatán natívan támogatott?
A C-n kívül milyen nyelveket használ még a Linux forráskódja?
A Linux elérhető az Alpha AXP-n?
qgen: title: Linux context: Vannak általános célokat kielégítő Linux disztribúciók, de vannak, amelyek bizonyos speciális területekre összpontosítanak, például: különböző számítógépes architektúrák támogatása, stabilitás, biztonság, lokalizáció egy adott régióhoz és nyelvhez, különböző felhasználói csoportok segítése, valós idejű alkalmazások támogatása, vagy egy bizonyos asztali környezet iránti elkötelezettség. Továbbá vannak disztribúciók, melyek elkötelezték magukat arra, hogy kizárólag szabad szoftvereket használnak. Jelenleg több mint háromszáz disztribúció fejlesztése folyik aktívan, ezek közül körülbelül egy tucat disztribúció lett híres, mint általános-célokra kifejlesztett rendszer.

Kérdések:
Mely területekre összpontosítanak a speciális célokat szolgáló Linux-disztribúciók?
Hány Linux-disztribúció áll fejlesztés alatt jelenleg?
Hány olyan Linux-disztribúció lett népszerű, amely általános célokat szolgál?
Melyek a legnépszerűbb Linux-disztribúciók?
Léteznek olyan Linux-disztribúciók, amelyek csak szabad szoftvereket használnak?
Létezik olyan Linux-disztribúció, amelynek célja a vakok segítése?
qgen: title: Linux context: A Linux egy széles körben portolt kernel. A Linux kernel a legkülönfélébb számítógépes architektúrán működik: a kézi ARM-alapú iPAQ-tól a nagyszámítógépes IBM z9 rendszeren át, a mobiltelefonoktól a szuperszámítógépekig. Léteznek speciális disztribúciók, melyek kisebb gépigényeknek is megfelelnek. Az ELKS kernel (származtatott Linux kernel) képes Intel 8086 vagy Intel 80286 16-bit mikroprocesszorokon futni, az µClinux kernel pedig képes MMU nélkül futni. A kernel olyan architektúrákon is képes futni, amelyekre sosem terveztek más rendszert, például a Macintosh gépek (PowerPC és Intel processzorokon egyaránt), PDA-k, videójáték-konzolok, hordozható zenelejátszók és mobiltelefonok.

Kérdések:
Mit jelent a portolás?
Milyen gépeken működik a Linux kernel?
Milyen processzorokon fut az ELKS kernel?
Mi a µClinux kernel különlegessége?
Mi az az MMU?
Milyen architektúrákra nem terveztek a Linuxon kívül más kernelt?
A Linux fut az IBM z9 rendszeren?
qgen: title: Linux context: A Linux-alapú operációs rendszerek asztali teljesítménye vitatott kérdés. Con Kolivas 2007-ben például azzal vádolta a Linux közösséget, hogy túl nagy hangsúlyt fektetnek a Linux-alapú szerverek teljesítményére az asztali Linuxok kárára. Éppen ezért el is hagyta a Linux kernel fejlesztői csapatot, és egy interjúban fejtette ki véleményét. Azóta azonban számos jelentős fejlesztés történt az asztali Linuxok szegmensében. Az Ubuntu fejlesztői például kitűzték célnak, hogy a 2010 áprilisában megjelenő Ubuntu 10.4 boot ideje 10 másodperc legyen, de emellett számos más disztribúció fejlesztői is dolgoznak a boot idő csökkentésén más módszerekkel, más technológiával. A Mandriva például a SpeedBoot elnevezésű módszerrel igyekszik a betöltés idejét csökkenteni.

Kérdések:
Mivel vádolta Con Kolivas a Linux közösségét?
Mikor vádolta meg Con Kolivas a Linux közösségét azzal, hogy elhanyagolják az asztali Linuxok teljesítmányét?
Miért hagyta el Con Kolivas a Linux fejlesztőinek közösségét?
Mikor jelent meg az Ubuntu 10.4?
Mennyi idő alatt bootol az Ubuntu 10.4?
Melyik Linux-disztribúció használja a SpeedBoot nevezetű módszert?
Mire való a SpeedBoot módszer?
Az Ubuntunak mely verziója jelent meg 2010 áprilisában?
Hogy hívják azt a módszert, amellyel a Mandriva csökkenti a bootolás idejét?
Con Kolivas abbahagyta a Linux kernel fejlesztését?
Milyen módon tudta meg a világ, hogy Con Kolivas miért hagyta el a Linux fejlesztői csapatát?
Hogyan csökkenti a betöltés idejét a SpeedBoot?
Mikor jelent meg az Ubuntu 10.2?
Miről híres Con Kolivas?
Mennyire népszerű disztribúció a Mandriva?
qgen: title: Linux context: Sok alkalmazás, ami Microsoft Windows és Mac OS X alatt elérhető, elérhető Linux alatt is. Leggyakrabban az alkalmazásoknak van egy szabad szoftveres megfelelőjük, mely funkcionalitásban és tudásban hasonló, de előfordul, hogy az adott programnak van linuxos verziója (pl. Skype). Emellett ráadásul a Wine nevű Windows-emuláló szoftver segítségével windowsos alkalmazásokat futtathat a felhasználó. A Wine fejlesztők szerint „a Wine még fejlesztés alatt áll, és még nem elégíti ki az általános igényeket”. A CrossOver a nyílt forrású Wine-on alapuló kereskedelmi szoftver, amellyel szintén windowsos alkalmazásokat futtathat a felhasználó. Segítségével a Microsoft Office, Intuit, Quicken és QuickBooks, Adobe Photoshop (CS2-ig), és számos népszerű játék, mint például a World of Warcraft és a Team Fortress 2 futtatható. A különbség a Wine és a CrossOver között, hogy az utóbbi kifejezetten bizonyos programok támogatására specializálódik.

Kérdések:
Mire való a Wine szoftver?
A Wine egy kiforrott szoftver?
Milyen programok futtatását engedélyezi a CrossOver Linuxon?
Mi a különbség a Wine és a CrossOver között?
A Wine vagy a CrossOver az, amelyik konkrét programokat támogat?
Melyik szoftveren alapul a CrossOver?
A CrossOver vagy a Wine rendelkezik nyílt forráskóddal?
Mire való a Quicken?
Mire használják az Intuit nevű programot?
Mennyibe kerül a CrossOver használata?
qgen: title: Linux context: Habár sok Microsoft Windowsra és Mac OS X-re írott program nincs még Linuxra portolva (azaz átírva), így például az asztali kiadványszerkesztés és a professzionális hangszerkesztés területén lemaradása van a Linuxnak, ám a hétköznapi felhasználó igényeit kielégítő programokban nincs hiány.
Számos Windowson elérhető szabad szoftver elérhető Linuxra is (sőt sok esetben általában Linuxra írják meg először), így például a népszerű Pidgin, Mozilla Firefox, OpenOffice.org és GIMP elérhetőek Linux rendszerre is. Ezek közül sok alapértelmezetten benne van sok disztribúcióban. Egyre több jogvédett, kereskedelmi szoftver is elérhető. Animációk és vizuális effektek tekintetében az olyan magas szintű szoftverek, mint az AutoDesk Maya, Softimage XSI és Apple Shake egyaránt elérhetők Windowsra, Macre és Linuxra.
Több képernyőfelolvasó is elérhető, például az Orca és a Blinux.(
Kifejezetten vakok számára fejlesztett magyar Linux is létezik BeLin néven).
A Windows-emuláló szoftverek mellett a legtöbb disztribúció támogatja a dual-boot és az x86 virtualizációs megoldásokat, így egy gépen futhat Linux és Windows.

Kérdések:
Milyen területeken maradnak el a linuxos programok a windowsosoktól?
Mely képernyőfelolvasók futnak Linuxon?
Milyen nyelvű a BeLin disztribúció?
Kik számára hozták létre a BeLint?
Milyen magas szintű animációs programok futnak Linuxon?
Mik azok az x86 virtualizációs megoldások?
Milyen program a Pidgin?
qgen: title: Linux context: A szabad szoftveres közösség együttműködésének köszönhetően egyes disztribúciók olyan nyelven is megjelennek, amilyenen a kereskedelmi szoftverek nem, mivel nem éri meg nekik lefordítani. Például a Knoppix disztribúció már jóval azelőtt elérhető volt szingaléz nyelven, mielőtt a Windows XP-t lefordították volna. Ebben az esetben a lankai Linux Felhasználók fontos szerepet játszottak abban, hogy egyetemi professzorok, nyelvészek és helyi fejlesztők segítségével a rendszer anyanyelvükön megjelenjen.
A legtöbb Linux-disztribúció tartalmaz egy olyan programot (csomagkezelőt), amellyel több ezer olyan szabad szoftver között válogathat a felhasználó, melyet már leellenőriztek, teszteltek, és az adott disztribúcióhoz optimalizáltak. Ezek a programok két kattintással letölthetők és telepíthetők. Digitális aláírás garantálja azt, hogy a programhoz senki sem adott hozzá vírust vagy kémprogramot. Több csomagkezelő szolgáltatás is létezik, például a Synaptic Package Manager, PackageKit, és a Yum Extender. Azonban a csomagkezelőkben nem megtalálható alkalmazások telepítése sokszor elég nehézkes, és nem ritkán előfordul, hogy forráskódból kell telepíteni a felhasználónak.

Kérdések:
A Knoppix vagy a Windows XP jött ki először szingaléz nyelven?
Miért nem fordítják le a kereskedelmi szoftvereket olyan nyelvekre, amelyeket kevesen beszélnek?
Mire való a linuxos csomagkezelő?
Mi a garancia arra, hogy a linuxos csomagkezelőről letöltött programok vírusmentesek?
Milyen linuxos csomagkezelők léteznek?
Miért problémás az, ha egy program nem található meg egy Linux-disztribúció csomagkezelőjében?
Mikor jelent meg a Knoppix szingaléz nyelven?
Melyik népszerű Linux-disztribúciónak nincs csomagkezelője?
qgen: title: Linux context: Történelmileg a Linux-disztribúciókat szerver operációs rendszereknek használták. A Netcraft 2006. szeptemberi felmérése szerint a tíz legmegbízhatóbb internetszolgáltató cég közül nyolc valamilyen Linux-disztribúciót használt web szervernek. (2009 áprilisában tízből már csak négy, a többi három FreeBSD, egy ismeretlen és két Windows Server 2003.) A szerverek területén elért sikeressége köszönhető legendás stabilitásának, hosszú menetidejének, és annak, hogy szerver rendszerekhez legtöbbször nem kell grafikus felület. Vállalati és nem-vállalati Linux-disztribúciókat egyaránt használnak szerverekhez. A Linux disztribúciók alkotják a LAMP szerver-szoftver kombináció (Linux, Apache, MySQL, Perl/PHP/Python) sarokkövét, mely a fejlesztők közt nagy népszerűségnek örvend, és amely az eddig legelterjedtebb platform web-kiszolgáláshoz. (A világ vezető közösségi oldala, a Facebook például LAMP-et használ.)
A Linux szerverként való sikere nagyban köszönhető az Apache (nyílt forrású) webkiszolgálónak (a LAMP tagja), mely a világ vezető webkiszolgáló szoftvere.

Kérdések:
2006 szeptemberében a tíz legmegbízhatóbb internetszolgáltató cég közül hány használt Linuxot?
Miért használják a gyakran a Linuxot szerverként?
Minek a rövidítése a LAMP?
Melyik a legnépszerűbb szerver-szoftver-kombináció platform web-kiszolgáláshoz?
Milyen platformot használ a Facebook?
Melyik a világ leginkább használt webkiszolgáló szoftvere?
Az Apache nyílt forráskódú vagy kereskedelmi szoftver?
Mi az a PHP?
Mi az a Netcraft?
Melyik országban fejlesztették a FreeBSD-t?
qgen: title: Linux context: Alacsony árának és módosíthatóságának köszönhetően beágyazott Linuxot gyakran használnak különféle eszközökön. A Linux komoly vetélytársa lett a Symbian OS-nek. 2006-ban a világszerte eladott okostelefonok 16,7%-a Linuxot futtatott. Alternatívát jelent most már a jogvédett, kereskedelmi Windows CE és Palm OS operációs rendszerekre a mobiltelefonok piacán. 2007-től kezdve kifejezetten népszerű lett a mobiltelefonok és a PDA-k piacán is. Ilyen például a Nokia N810, Nokia N900, az Openmoko Neo1973, a Motorola RAZR2 v8, a Motorola ROKR E8, a Motorola MING sorozat, a Motorola ZINE, a Google Android, és a Palm Pre.
2009-ben számos olyan eszköz látott napvilágot, mely Linux alapú operációs rendszert használ. A Nokia 2009 augusztusában bemutatta az első Linux alapú okostelefonját, az Intel Moblin néven netbookokhoz való operációs rendszer fejlesztésébe kezdett, 2010. január 5-én pedig a Lenovo bemutatta első smartbookját, amelyen az általuk készített Skylight Linux disztribúció fut. A Google operációs rendszere, a Google OS szintén Linuxra alapul. Ennek ellenére pl. 2009 második negyedévében a Linux részesedése az okostelefonok operációs rendszerei terén kevesebb mint 3,3% volt (ld.:

Kérdések:
2006-ban az okostelefonok mekkora része használt Linuxot?
Mi az a PDA?
Milyen operációs rendszert használt a Nokia N900?
Melyik évben lett igazán divatos Linuxot használni a mobiltelefonokon?
A Nokia mikor gyártott először Linux-alapú okostelefont?
Melyik cég hozta létre a Skylight Linux disztibúciót?
Mikor jött ki az első Lenovo smartbook, amely a Skylight Linuxot használja?
Min alapul a Google OS?
Hogy hívják a Google operációs rendszerét?
Mennyi volt a Linux részesedése 2009 második negyedévében a mobiltelefonok operációs rendszerei terén?
A Windows CE jogvédett?
Milyen eszközökön fut az Intel Moblin?
Miért olyan alacsony a Linux részesedése, ha a Linuxot használó mobiltelefonok százaléka relatíve magas?
Hogyan működik egy netbook?
Melyik országban található a Lenovo székhelye?
Jelenleg az okostelefonok hány százaléka használ Linuxot?
A Symbian OS amerikai fejlesztésű operációs rendszer?
qgen: title: Linux context: Sok disztribúció nem vette át a Microsoft azon törekvését, hogy minden beállítást grafikus felületen lehessen elvégezni. A rendszer mélyebb használata során ezért gyakran van szükség a karakteres konzol használatára is, bár az átlagos felhasználás szintjén ez kikerülhető. Egyes disztribúciók viszont (például a Linspire) a konzol teljes kiirtására törekednek.
A Linux beállításai disztribúciónként különbözhetnek. Ennek ellenére általában minden szoftvernek felhasználónként különböző beállítása lehetséges, amelyeket az adott szoftver a felhasználó saját mappájába ment el (/home/felhasznaloneve, rendszergazda esetén /root, vagy /home/root). A rendszer védelme érdekében a kiemelt fontosságú és a felhasználók által is elérhető fájlok különböző helyeken vannak. Az esetek nagy többségében a rendszerre vonatkozó konfigurációs fájlok az /etc könyvtárban helyezkednek el. Ez az (eredetileg az egyetemi környezethez kifejlesztett) megoldás adja a Linux rendkívüli stabilitását: a vírusok nem férhetnek hozzá a rendszer beállításaihoz.
Az átlagos felhasználóknak nincs joguk használni és módosítani a rendszergazda alkalmazásait.

Kérdések:
A Linux-disztribúciókban minden beállítást el lehet végezni grafikus felületen?
Melyik Linux-disztribúció törekszik arra, hogy minden beállítást grafikus felületen lehessen végezni?
A Linux-disztribúciókban miért vannak több helyen azok a kulcsfontosságú fájlok, amelyek hozzáférhetőek a felhasználók számára?
Melyik könyvtárat használja a legtöbb Linux-disztribúció a rendszerre vonatkozó konfigurációs fájlok tárolására?
Hogy hívják a felhasználók mappáját a Linux-disztribúciókban?
Hogy hívják a rendszergazda mappáját a Linux-disztribúciókban?
Ki fejlesztette a Linspire-t?
Léteznek Linuxra fejlesztett vírusirtók?
Mivel foglakozik egy rendszergazda?
qgen: title: Linux context: Az operációs rendszer elterjedésének (is) köszönhetően – a Linux felhasználók örömére – egyre több szoftver- és termékgyártó cég kiadja Linux alá is termékeit. Ilyen például az AMD (és leányvállalata, az ATI Technologies), a Google Inc., a Mozilla és a Hewlett-Packard.
Mostanra mindkét nagy PC-s 3D videókártya gyártó, az AMD/ATi és az nVIDIA is rendszeresen ad ki eszközmeghajtó-csomagot Linux rendszerekre.
A Google 2009. július 7-én jelentette be a Linux-alapú, nyílt forrású Chrome OS operációs rendszerét.

Kérdések:
Mikor jelentette be a Google a Chrome OS-t?
Min alapul a Chorme OS?
A Chrome OS-nek nyílt a forráskódja?
Melyik cég hozta létre a Chrome OS-t?
Melyik a két legnagyobb 3D videókártya-gyártó?
Melyik eszköz- és szoftvergyártók támogatják a Linuxot?
Hogy hívják az AMD leányvállalatát?
Mely cég leányvállalata az ATI Technologies?
Mit gyárt az nVIDIA?
A Linux-felhasználók örülnek annak, hogy egyre több szoftvergyártó támogatja a Linuxot?
Mennyire voltak sikeresek az AMD-részvények 2009-ben?
A Hewlett-Packard eszközöket vagy szoftvereket gyárt?
Milyen drága egy nVIDIA-videókártya?
Mire használják a 3D videókártyákat?
Milyen eszközök használnak Chrome OS-t?
qgen: title: Liszt Ferenc context: Liszt Ferenc (németül Franz Liszt; Doborján, 1811. október 22. – Bayreuth, 1886. július 31.) magyar zeneszerző, zongoraművész, karmester és zenetanár, a 19. századi romantika egyik legjelentősebb zeneszerzője.
Apja, Liszt Ádám, Esterházy herceg hivatalnoka, korán felismerte fiának kivételes zenei tehetségét, és minden lehetőséget megragadott kibontakoztatására. Liszt kilencéves korában már nyilvánosság előtt zongorázott Sopronban és Pozsonyban, majd hamarosan műpártoló főurak támogatásával Bécsben folytathatta tanulmányait Czerny és Salieri tanítványaként. 1822. december 1-jén mutatkozott be Bécsben. A 11 éves Liszt első koncertje nagy feltűnést keltett. Itt találkozott Beethovennel, Czerny közvetítésével, aki korábban Beethoven tanítványa volt. Itt is jelent meg nyomtatásban első műve, variációi ugyanarra a Diabelli-témára (keringőre), amelyekre Beethoven híres zongoraművét írta. Az ifjú Liszt bécsi szereplését követően négy nagy sikerű pesti, illetve budai koncertje után 1823 őszén apjával Franciaországba utazott, és az európai művészeti élet egyik központjába, Párizsba költözött.

Kérdések:
Liszt Ferenc mikor született?
Liszt Ferenc hol született?
Melyik hónapban halt meg Liszt Ferenc?
Melyik országban halt meg Liszt Ferenc?
Hol van Doborján?
Ki Doborján híres szülötte?
Liszt Ferenc melyik évszázadban alkotott?
Milyen stílus jellemzi Liszt Ferenc műveit?
Ki volt Liszt Ferenc édesapja?
Mivel foglalkozott Liszt Ferenc édesapja?
Kik voltak Liszt Ferenc mesterei Bécsben?
Liszt Ferenc ismerte személyesen Beethovent?
Hány éves volt Liszt Ferenc, amikor édesapjával Párizsba költözött?
qgen: title: Liszt Ferenc context: A Liszt család 1823. december 11-én érkezett Párizsba. Liszt Ádám családja számára az Hotel d’Angleterre-ben, a Rue du Mail 10. szám alatt bérelt négy szobát, a híres Sébastien Érard hárfa- és zongorakészítővel szemben. December 12-én kérte fia felvételét a híres párizsi konzervatóriumba, ott azonban az igazgató, a maga is olasz Cherubini azzal az indokkal utasította el, hogy külföldieket nem vehet fel. Liszt Ferenc tanulmányait magántanárok segítségével folytatta. Első tanítója Ferdinando Paër (1771–1839) olasz operaszerző és karmester volt, aki zeneszerzésre tanította. A leckék mellett az ifjú Liszt estélyeken lépett fel, ahol némi pénzt kereshetett családja számára. Ugyanakkor Liszt Ádám és Érard között baráti viszony szövődött, így történt, hogy az Érard-család anyagilag támogatta az ifjú virtuózt, segítettek a körutak megszervezésében, viszonzásként Liszt Ferenc reklámozta a céget.

Kérdések:
Mikor érkezett Liszt Ferenc és családja Párizsba?
Hol szállt meg Liszt Ferenc a családjával, amikor 1823 decemberében megérkeztek Párizsba?
Ki volt Sébastien Érard?
Felvették Liszt Ferencet 1823-ban a párizsi konzervatóriumba?
Ki vezette a párizsi konzervatóriumot 1823-ban?
Milyen indoklással utasította el Cherubini Liszt Ferenc felvételi kérelmét a párizsi konzervatóriumba?
Hogyan folytatta zenei tanulmányait Liszt Ferenc Párizsban?
Ki volt Liszt Ferenc első tanítója Párizsban?
Mit oktatott Ferdinando Paer Liszt Ferencnek Párizsban?
Miért támogatta anyagilag az Érard család Liszt Ferencet?
Mivel viszonozta Liszt Ferenc az Érard család anyagi támogatását?
Mivel keresett pénzt Liszt Ferenc első párizsi éveiben?
qgen: title: Liszt Ferenc context: 1824 elején Liszt Ádám három hónapos turnéra vitte a fiát Londonba. Itt két nyilvános koncertet adott és számos estélyen lépett fel. Az angliai utazás csúcspontja a windsori kastélyban IV. György brit király előtt 1824. június 27-én adott magánkoncert volt. A turnét 1824. augusztus 2-án és 4-én a manchesteri Királyi Színházban adott koncerttel zárta. Miután Angliából visszatértek, Liszt Ádám és fia – a zeneszerző anyja időközben visszaköltözött Ausztriába – a párizsi Hotel de Strasbourgba költözött. Az ifjú Liszt egészen 1825 májusáig nem lépett fel sehol, idejét kizárólag a zeneszerzésnek (tizenkét etűdöt írt zongorára) és a gyakorlásnak szentelte, ugyanakkor gyakran járt operába is. Májusban újabb angliai turné következett, amely közel egy hónapig tartott.

Kérdések:
Mikor adott koncertet a brit királynak Liszt Ferenc?
Liszt Ferenc hol tartott magánkoncertet a brit királynak?
Ki volt a britek királya 1824-ben?
Liszt Ferenc fellépett III. György előtt?
Liszt Ferenc hol adott koncertet 1824. augusztus 2-án?
Hol lakott Liszt Ferenc 1824 őszén?
Miért nem adott koncertet Liszt Ferenc 1824 szeptembere és 1825 májusa között?
Liszt Ferenc édesanyja miért költözött vissza Ausztriába 1824-ben?
qgen: title: Liszt Ferenc context: 220 000 francia frank, letétként a párizsi Rothschild-bankházban (ez az összeg eredetileg a lányainak szánt hozomány volt).
Egy további pénzösszeg Bécsben, melyet dr. Eduard Liszt kezelt. Ebből az összegből kapta Liszt Anna a nyugdíját.
Sok értékes ajándék, melyeket Liszt különböző alkalmakkor kapott.
A meg nem jelent művek.1861 májusában Liszt Párizsba utazott, találkozott III. Napóleonnal, aki május 29-én a Becsületrend parancsnokává nevezte ki. Ez év augusztusában Wagner, Cornelius és Bülow jelenlétében megalapította a weimari Általános Német Zeneegyletet, s ezután elhagyta Weimart. Egy rövid párizsi kitérő után (itt Rossinivel és Gounod-val találkozott), majd október 20-án Rómában telepedett le.

Kérdések:
Liszt Ferenc és III. Napóleon ismerték egymást személyesen?
Milyen elismerést kapott Liszt Ferenc 1861. május 29-én?
Liszt Ferenc mit alapított meg 1861 augusztusában?
Ki volt jelen Liszt Ferenc mellett a weimari Általános Német Zeneegylet megalapításakor?
Mikor telepedett le Rómában Liszt Ferenc?
Miért telepedett le Rómában Liszt Ferenc 1861-ben?
qgen: title: Liszt Ferenc context: Liszt 1886. július 21-én szerdán, délután fél négykor érkezett meg Bayreuthba, megfázva, lázasan és erősen köhögve. Nem lányánál lakott, hanem a Siegfriedstrassén foglalt szállást. Megérkezésekor ágyba feküdt, de este nyolckor átment a Wahnfried-villába, ahol estélyt rendeztek. Az elkövetkező napokban egyre betegebb lett, ennek ellenére nem feküdt ágyba, előadásokra járt és számos látogatót fogadott. Július 28-án egy orvos megállapította, hogy Lisztnek tüdőgyulladása van, ezért ágyban kell maradnia, valamint teljes nyugalomra van szüksége. A lánya, Cosima, megtiltotta a tanítványoknak, hogy szobájában látogassák. Július 31-én, szombaton a mester állapota sokat romlott és öntudatlan volt. Lánya egész nap mellette volt, este azonban a Wahnfried-villába ment egy estélyre. Liszt Ferenc 23 óra 30 perckor meghalt. Cosima röviddel ezután érkezett vissza.

Kérdések:
Hol foglalt szállást Liszt Ferenc Bayreuthban 1886 júliusában?
Liszt Ferenc egészséges volt, amikor 1886. július 21-én Bayreuthba érkezett?
Részt vett Liszt Ferenc a Bayreuthban 1886. július 21-én este rendezett társas összejövetelen?
Miért nem pihent betegsége ellenére Liszt Ferenc 1886 július végén?
Milyen betegségben szenvedett Liszt Ferenc 1886 júliusában?
Mi volt a keresztneve Liszt Ferenc lányának?
Liszt Ferencet mikor érte utol a halál?
=7. Mikor halt meg Liszt Ferenc?
qgen: title: Liszt Ferenc context: Lisztet a halotti szobában ravatalozták fel, ahol a látogatók 10 és 14 óra között megtekinthették a halottat. Később halotti maszkot készítettek és lefényképezték a halott mestert. Este egy ideig díszőrséget álltak Liszt tanítványai. Hétfőn ismét felravatalozták a Wahnfried-villa dísztermében, ravatala mellé Wagner szobrát állították. A temetésre kedden került sor a bayreuthi temetőben, a város polgármestere beszélt. A koporsót egy nyitott halottaskocsi vitte. Négy személy tartotta a halotti kendőt, tizenkét tanítványa pedig égő fáklyákkal lépdelt a halottaskocsi mellett. A sír fölé Bayreuth városa később egy mauzóleumot építtetett. Felmerült hamvainak hazaszállítása, de az állam ezt nem kérte.

Kérdések:
Kik álltak díszőrséget Liszt Ferenc ravatalánál?
Kinek a szobra állt Liszt Ferenc ravatala mellett?
Hol temették el Liszt Ferencet?
Liszt Ferenc temetésén ki mondott gyászbeszédet?
Hány tanítványa kísérte fáklyával Liszt Ferencet az utolsó útjára?
Ki építtetett mauzóleumot Liszt Ferenc sírja fölé?
Mikor épült fel Liszt Ferenc mauzóleuma?
Hazaszállították Liszt Ferenc hamvait Magyarországra?
Miért nem szállították haza Magyarországra Liszt Ferenc földi maradványait?
Liszt Ferenc magyar volt?
qgen: title: Ló context: A nomádoknál, köztük a honfoglaló magyaroknál szokásos volt a lovas temetkezés, a lovat részben vagy egészben eltemették gazdájával. A kereszténység felvétele után ez jelképessé vált. A kelták szintén áldoztak lovat. A germánok és a szlávok jósoltak a lovak viselkedéséből. Az ókori görögök először csak harckocsikat vontattak lóval, később maguk is lóra szálltak. Tudatos tenyésztéssel egyre nagyobb lovakat tenyésztettek ki. Amit a lovakról tudtak, azt Xenophón foglalta össze. A rómaiak patkolták a lovaikat, feltehetőleg a keltáktól vették át. A kengyel használatát az avarok terjesztették el. A szarmaták már Kr.e. 365-ben használtak nyerget, sarkantyút és kengyelt.
A középkorban átvett kínai találmány, a járom az erőkifejtés helyét a nyakról a vállakra és a mellrészre helyezte át, amivel a ló hatékony húzóerővé vált. A lovagkorban a legtöbb helyen drága volt a hátasló, de Magyarországon még ekkor is sok ló élt. A lótenyésztés egyik célja a nagy termetű, erős lovak lettek; a lovagkor után belőlük lettek a barokk lovak, amiket főként parádézásra használtak. A spanyolok lovakat vittek Amerikába, ami több indián törzs életmódját megváltoztatta.

Kérdések:
Hol volt szokás eltemetni a lovat a gazdájával együtt?
A keresztények miért nem temették el a lovakat a gazdájukkal együtt?
Hogyan jósoltak a germánok a lovak viselkedéséből?
Az ókori görögök mire használták a lovakat?
A rómaiak miért patkolták a lovakat?
Kik voltak a szarmaták?
Hol éltek a szarmaták?
Kik találták fel a jármot?
Mi volt a jelentősége a járom feltalálásának?
Miért szerettek volna egyre nagyobb termetű lovakat tenyészteni az emberek?
Kik vittek először lovakat Amerikába?
Hogyan változtatta meg az amerikai indiánok életmódját a lovak megjelenése?
qgen: title: Ló context: A legtöbb ismert fajta tenyésztése legkorábban a 16. századra megy vissza. Kevés fajta öregebb ennél, ilyen például az arab telivér. Az arabok szóban adták tovább lovaik származását. Az első írott törzskönyvek karthauzi szerzetesektől származnak Dél-Spanyolországból.
A történelem során a ló inkább munka- és fegyvertárs volt, mint táplálék. Különböző célokra különböző fajtákat tenyésztettek ki, amelyek vérmérsékletük szerint több típusba tartoznak. Lehetnek hidegvérűek, melegvérűek, nemesvérűek, pónilovak. Használták és ma is használják őket munkához, harchoz, sporthoz és szabadidős tevékenységekhez. Sok helyen a lovak munkáját gépek vették át, de vannak olyan körülmények, ahol a ló még mindig jobban megfelel a célnak, mint egy gép, ezért ott lovakkal dolgoznak. A lovaglás mind fizikai, mind mentális, mind lelki állapotunkra gyógyító hatással bír.

Kérdések:
Mikor kezdődött a legtöbb lófajta tenyésztése?
Mikor kezdődött a lovak törzskönyvezése?
Hol kezdték először a lovak törzskönyvezését?
Az emberi történelem során mire használták leggyakrabban a lovakat?
Milyen lótípusokat különböztetünk meg?
Hol dolgoznak gépek helyett még ma is lovak?
Miért hat pozitívan az ember mentális állapotára a lovaglás?
qgen: title: Ló context: Zsákmányállat lévén a ló érzékszervei ahhoz alkalmazkodtak, hogy folyamatosan figyeljék a környezetet. A szárazföldi állatok között a lónak van aránylag a legnagyobb szeme. Szeme oldalt helyezkedik el, így 350 fokban lát, viszont térlátása nagyon rossz. El kell fordítania a fejét a távolság felméréséhez, és ahhoz, hogy lássa, ami közvetlenül az orra előtt vagy a háta mögött van. A két szemmel belátott szög 65°. A színek közül meg tudja különböztetni a fehéret, pirosat, sárgát, kéket, de nem tudja megkülönböztetni a zöldet, barnát, szürkét. A zöldet, kéket, sárgát is meg tudja különböztetni egymástól. Sötétben jobban lát, mint az ember, de több időbe telik neki alkalmazkodnia a megváltozott fényviszonyokhoz. Félhomályban látását a retina fényvisszaverő képessége segíti. A mozgást távolról is jól látja.

Kérdések:
Mik a ló természetes ellenségei?
Melyik szárazföldi állatnak van a testarányaihoz képest a legnagyobb szeme?
Miért van a lónak relatíve nagy szeme?
Hány fokban lát a ló?
Miért rossz a ló térlátása?
Milyen színeket lát a ló?
A ló lát a sötétben?
Mi segíti a lovat, hogy jobban lásson a félhomályban?
qgen: title: Ló context: Szaglása az emberinél jobb, de a kutyáénál rosszabb. Ez a társas kapcsolatokban is szerephez jut. Az orrüreg alatt a Jacobson-szerv is részt vesz a szagok érzékelésében, de inkább feromonokat elemez. Az orrüregben levő szaglósejtek sok szagot tudnak megkülönböztetni. A szaglás a ló egyik fő érzéke. Képes az ember hangulatát is kiszagolni. Szag alapján ismerik fel egymást, területüket kiválasztási termékekkel jelölik meg.
Hallása kiváló, az emberinél érzékenyebb, finomabb. Fülkagylóit 180 fokban el tudja fordítani, így pontosan be tudja határolni, hogy honnan jön a hang. Bizonyos zenék zavarják és idegesítik; egy 2013-as angol cikk szerint a dzsessz és a popzene izgatja, de a countryzene és a klasszikus zene megnyugtatja. A cikk továbbá azt ajánlja, hogy a hangerő legfeljebb 21 decibel legyen (ez halk beszédnek felel meg). Egy ausztrál cikk szerint az istállóban tartott versenylovaknál gyakoribb volt a gyomorfekély, ha beszédet hallgattak rádión keresztül, mint akkor, amikor zenét. Ha pedig egyáltalán nem kellett rádiót hallgatniuk, akkor a gyomorfekély is ritkább volt. Hallási emlékezetét a kiképzésben is felhasználják.

Kérdések:
Melyiknek jobb a szaglása, a lónak vagy a kutyának?
Hol érzékeli a szagokat a ló?
Hogyan tudja érzékelni a ló az ember hangulatát?
Hogyan ismerik fel egymást a lovak?
Mivel jelölik meg a területüket a lovak?
A ló jobban hall az embernél?
Miért fontos a ló számára, hogy a fülkagylói forgathatók?
Hány fokban forgathatók a ló fülkagylói?
A lovak szeretik a dzsesszmuzsikát?
Miért nem szeretik a lovak a popzenét?
A countryzene milyen hatással van a lovak kedélyállapotára?
Mi köze van egymáshoz a zenének és a gyomorfekélynek a lovaknál?
Kik vizsgálták a lovak zenei preferenciáit 2013-ban?
qgen: title: Ló context: Egyensúlyérzéke kiváló, propriorecepciója fejlett. Ez utóbbi alapján érzi, hogy melyik testrésze hol van. A ló bőre a szeme, a füle és a szája környékén a legérzékenyebb. Bármely testrészén megérzi a rászálló rovarokat is. Bőrét akaratlagosan meg tudja „rázni”, ezzel például el szokta zavarni a testére szálló rovarokat. A lábon található tapintóreceptorok a talaj tulajdonságairól adnak információt.
Kifinomult ízlése van, ezért átválogatja a táplálékát, keresve a legfinomabb falatokat. Ajkaival még az apró magvak közül is képes kiválasztani a finomabbakat. Többnyire nem eszi meg a mérgező növényeket, de néha túl későn veszi észre, hogy baj történt. Mivel hányni nem tud, ezért nehezebb megszabadulnia a méregtől, és ez gyakran az életébe kerül.

Kérdések:
Mit hívunk propriorecepciónak?
Hol a legérzékenyebb a ló böre?
Mi az előnye annak, hogy a ló képes megrázni a saját bőrét?
A ló válogatós?
A ló tud hányni?
Miért nem tud hányni a ló?
Miért fontos a ló számára az ennivaló alapos átválogatása?
qgen: title: Ló context: A ló emlősállat, melynek szaporodása történhet természetes vagy mesterséges fedeztetés útján. A mének folyamatosan nemzőképesek, a kancák viszont csak az ún. sárlás időszakában termékenyíthetőek eredményesen, amely 18-23 naponta kb. 3-10 napig tart. A kancák sárlási ciklusa tavasszal kezdődik egy nagyon erős és hosszú sárlással; a későbbi sárlások alapból egyre gyengébbek, de ezen alakíthat az időjárás és más körülmények. Istállóban tartva és táplálékkal bőségesen ellátva a kancák még télen is sárlanak. Szülés után 5-10 nappal a kancák ciklusa újraindul. Az első szülés utáni sárlást csikósárlásnak hívják, és többnyire a szülés utáni 9. napon kezdődik. Ha ilyenkor befedezik az anyát, akkor könnyebben válik meg a már megszületett csikótól.

Kérdések:
Emlősállat a ló?
Mi az a sárlás?
Milyen gyakran sárlanak a kancák?
Hány napig tart, amíg egy kanca sárlik?
Mikor sárlanak a kancák?
Télen is sárlanak a kancák?
Szülés után mikor sárlanak először a kancák?
Mit nevezünk csikósárlásnak?
qgen: title: Ló context: Vannak csődörök, amelyek csak olyan színű kancával hajlandók párzani, mint amilyen az anyjuk; más színűre rá sem néznek. Ezért a más színű kancákra pokrócot (lóruhát) tesznek, hogy a mén kedvére tegyenek.
A természetes fedeztetés másik módja a szabad fedeztetés. Ilyenkor az összes kancát és fedezőmént egy legelőre engedik. Ez egy bevett szokás az izlandi, a fjord és számos egyéb pónifajtánál. A kancákat a legelőre vezetik, és addig tartják, míg a fedezőmén be nem jön hozzájuk. Ekkor minden lovat egyszerre engednek el. Ha a kancák nem sárlanak, akkor egy ciklus hosszáig, de ha éppen sárlanak, akkor is napokig ott tartják őket, hogy a megtermékenyülés biztosabb legyen. Szállásként vagy az időjárás elleni védelemként egy oldalról nyitott, fedett hely szolgál. A végén sok kanca lehet vemhes, de hátrány, hogy ilyenkor nem lehet megmondani, mikor fog a kiscsikó megszületni. Valamint, ha több fedezőmén van, akkor az apa sem biztos apasági vizsgálatok nélkül.

Kérdések:
Mi a teendő, ha a csődörnek nem tetszik a fedezésre váró kanca színe?
Hogyan zajlik a szabad fedeztetés?
Mi a hátránya a szabad fedeztetésnek?
Milyen fajtáknál szokták alkalmazni a szabad fedeztetést?
qgen: title: Ló context: Nemesvérűnek számítanak a telivérek és a magas hányadú félvérek, amikben valamelyik telivér fajta hányada legalább 50%. Telivér fajták az arab és az angol telivér. Nemesvérűnek számít az akhal tekini, a berber ló és a kihalt türkmén ló. Érzékenyebbek, energikusabbak, és gyorsabban tanulnak, mint más fajták. Külsőleg kifinomultak, karcsúak, vékony bőrűek és hosszú lábúak. Sebességükért és ügyességükért tartják őket. A telivérek többnyire sportlovak, és rövid távon akár elérhetik a 70 km/h sebességet. 160 kilométeres szakaszon a maximális átlagsebesség 12–20 km/h.
Az angol-arab egyesíti magában a nemes vérű lovak minden szépségét, finomságát és eleganciáját. Eredetileg a Közel-Keletről és Észak-Afrikából származik, ahol a sovány legelők és a szélsőséges időjárás a kisebb testű, szívós és gyors lófajta kialakulásának kedvezett. Az angol telivért és a melegvérű fajtákat a Közel-Keletről hozott keleti fajták közreműködésével tenyésztették ki.

Kérdések:
Melyek a telivér lófajták?
Mit nevezünk nemesvérű lónak?
Mi jellemzi a nemesvérű lovakat?
Milyen célból tartják a telivér lovakat?
Mekkora sebességgel képesek futni a telivérek rövid távon?
Hosszú távon mekkora sebességgel tudnak futni a telivérek?
Milyen fajtákból tenyésztették ki az angol telivéreket?
Honnan származik az arab telivér?